kardosdrur/scandi-wiki huggingface dataset:
Lars Jorde

Lars Jorde (født 22. juli 1865 i Vang i Hedmark ved Hamar i Innlandet fylke ; død 25. september 1939 i Lillehammer) var en norsk kunstmaler.

Jorde kom 1889 på Den kongelige Tegneskole og studerede samme år nogle måneder hos Gerhard Munthe i området ved Mjøsa. Han var 1893 hos Alfred Roll i Paris, 1894-96 ved Eilif Peterssens og Harriet Backers malerskole og flere vintre sidst i 1890'erne hos Kristian Zahrtmann i København. 

Sommeren 1894 malede han med malerkolleger i Vågå i Gudbrandsdalen − den såkaldte 'Vågåsommeren' − hvor ti unge kunstnere tog ophold på en af deltagernes gård og tegnede og malede.

I denne første periode dyrkede han det nyromantiske stemningsmaleri. Et besøg i Paris 1900 påvirkede ham i impressionistisk retning.

Illustrationer til 'I cancelliraadens dage' af Tryggve Andersen
I cancelliraadens dage − Interiører og skildringer fra oplandede er en roman af den norske forfatter Tryggve Andersen fra 1897 som Lars Jorde udførte illustrationer til

Referencer

Eksterne henvisninger
  Wikimedia Commons har flere filer relaterede til Lars Jorde − Tegninger − Malerier
 Lars Jorde i Norsk kunstnerleksikon af Ole Rønning Johannesen (omfattende med udstillinger og litteratur)
 Lars Jorde i Norsk biografisk leksikon af Ingrid Blekastad 
 Lars Jorde hos Digitaltmuseum.org
 Værker af Lars Jorde hos fotoarkiv Ovaering.no
 Lars Jorde hos Europeana.en

Malere fra Norge
Nordmænd i 1800-tallet
Nordmænd i 1900-tallet
Personer fra Norge
Hjortholm Voldsted (Samsø)

Hjortholm voldsted er resterne af en påbegyndt middelalderborg, der ligger på øen Hjortholm i Stavns Fjord ved Samsø. Borgen stammer fra slutningen af 1200-tallet, men blev aldrig færdiggjort.

Fæstningen blev sandsynligvis påbegyndt som modsvar på truslen fra Stig Andersen Hvide, der havde indtaget og ødelagt Gammel Brattingsborg i 1289, som var kongens tidligere borg på Samsø. I 1295 blev der dog indgået en fredsaftale, hvilket kan forklare, at borgen aldrig blev færdiggjort. Anlægget består af to store borgbanker, adskilt af en tør voldgrav, der går rundt om den nordlige banke. Der findes ingen kilder til borgen.

I 1874 besøgte Magnus Petersen øen og tegnede borgbankerne.

Der blev foretaget arkæologiske udgravninger af borgbanken af Nationalmuseet og Moesgaard Museum i 2012, som en del af et større projekt, der omhandlede alle Samsøs fem middelalderborge. Man udlagde to søgegrøfter på borgbanken, hvor man kunne konstatere, at den aldrig havde været færdigbygget, og der heller ikke fandtes nogle bygninger på banken. Til gengæld fandt man en ca. 17 m lang bygning nedenfor borgen, der stammede fra renæssancen. Der blev bl.a. fundet en bageovn og rester af glasvinduer og grønglaserede tegl, hvilket tyder på at det har været en fornem bygning. Et dokument fra 1523 beskriver at kongens forvalter på Samsø havde pligt at tage sig af kongens heste på Hjortholm. Desuden skulle der være passende logi for kongen.

Se også 
 Borge og slotte i Danmark

Referencer 

Noter

Litteratur
 Etting, Vivian et.al (2018): "Borgene på Samsø", Syddansk Universitetsforlag, Vol. 558,

Eksterne henvisninger 
 

Bygninger, konstruktioner og anlæg i Samsø Kommune
Voldsteder i Holbæk Amt
Jacob Kiplimo

Jacob Kiplimo (født 14. november 2000) er en ugandisk atlet, der konkurrerer i langdistanceløb.

Han repræsenterede Uganda under sommer-OL 2016 i Rio de Janeiro, hvor han blev slået ud i testheatet på 5.000 meter.

Den 17. september 2020 løb han 3.000 meter i en Diamond League-konkurrence i Rom, hvor han tog førstepladsen. Der løb han i tiden 7:26,64. Det er den 8. bedste tid på distancen nogensinde. Han løb foran Jakob Ingebrigtsen (7:27.05). Tredjepladsen gik til Stewart McSwayn med tiden 7: 28,02.

I 2021 repræsenterede han Uganda ved 10.000 meter øvelsen under sommer-OL 2020 afholdt i Tokyo og vandt en bronzemedalje. Kiplimo kom på 5. pladsen på 5.000 meter under de samme lege.

Referencer

Eksterne henvisninger 
 

Langdistanceløbere fra Uganda 
Atleter ved sommer-OL 2016 
Atleter ved sommer-OL 2020 
Olympiske bronzemedaljevindere fra Uganda
Medaljevindere ved sommer-OL 2020
Phil Foden

Philip Walter Foden (født d. 28. maj 2000) er en engelsk professionel fodboldspiller, som spiller for Premier League-klubben Manchester City og Englands landshold.

Klubkarriere

Manchester City

2017-18 sæsonen 
Foden kom igennem ungdomsakademiet hos Manchester City, og fik sin førsteholdsdebut den 21. november 2017, da han blev indskiftet sent i en Champions League-kamp imod Feyenoord. Han spillede sin første kamp som del af startopstillingen den 6. december 2017, også i en Champions League-kamp, imod Sjakhtar Donetsk. Her blev han den første spiller født i år 2000 til at spille en kamp fra start i tuneringen.

Trods hans spilletid var begrænset, så Foden var med på holdet som vandt både EFL Cup og Premier League i sæsonen. Han blev her den yngste spiller nogensinde til at få en Premier League-medalje.

2018-19 sæsonen 
Foden spillede sin første kamp i startopstillingen i Premier League den 3. april 2019. Han var en del af holdet, der vandt den nationale treble, da Manchester City vandt Premier League, FA Cup og EFL Cuppen i sæsonen.

2019-20 sæsonen 
Foden var med på holdet, da City for tredje år i streg vandt EFL-Cup. Han blev kåret som kampens spiller, og blev hermed den yngste spiller nogensinde til at blive kåret som det i EFL Cup-finalen.

2020-21 sæsonen 
Foden spillede en markant større rolle end tidligere i sæsonen, og var med da City vandt både Premier League og EFL-cuppen for sæsonen. City nåede hele vejen til Champions League-finalen 2021, men tabte her til Chelsea.

Foden vandt efter sæsonen Premier League Young Player of the Season og PFA Young Player of the Year. Han var også inkluderet på sæsonens hold i Champions Leagues.

2021-22 sæsonen 
Foden fortsatte sin gode form i sæsonen, og han vandt for anden sæsonen i streg både Premier League Young Player of the Season og PFA Young Player of the Year.

2022-23 sæsonen 
Foden scorede det første hattrick i sin karriere den 2. oktober 2022 i en kamp imod Manchester United.

Landsholdskarriere

Ungdomslandshold 
Foden har repræsenteret England på flere ungdomsniveauer.

Seniorlandshold 
Foden fik sin landsholdsdebut den 5. september 2020 i en kamp imod Island. Glæden var dog kortvarigt, i det at Foden, sammen med holdkammerat Mason Greenwood, blev sendt hjem den 7. september for at bryde landsholdets COVID-19-regler, ved at invitere gæster ind på deres hotelværelse. Foden scorede sit første mål for England den 18. november 2020, også mod Island.

Han var del af Englands trup til EM 2020 og til VM 2022.

Referencer

Eksterne henvisninger 

Fodboldspillere fra Manchester City F.C.
Fodboldspillere fra England
Fodboldlandsholdsspillere fra England
Personer fra Stockport
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Sai (våben)

Sai  (japansk: 釵, lit. 'hårnål'; kinesisk: 鐵尺 lit. jernherskeren er et traditionelt asiatisk nærkampsvåben, som bliver brugt til at stikke og blokere modgående angreb. Våbenet er oftest set i ninjutsu, samt også kobujutsu, dog er våbnene også ofte brugt i traditionel kinesisk kampsport. Våbenet er ofte opbygget af tre spidser, en midter spids, og to mindre spidser som går ud fra siden, som altså er brugt til at blokere angreb. Der er mange forskellige slags spidse, med mange forskellige funktioner, som bliver brugt til angreb og blokering.

Kilder og henvisninger

Sværd fra Asien
Yanglingang

Yanglingang (forenklet kinesisk: 杨林岗村; traditionelt kinesisk: 楊林崗村 ) er en lille fiskerby beliggende på grænsen mellem Shanghai og Jiangsu-provinsen i Kina. Landsbyen består af omkring halvtreds familier, som får deres næring ved at fiske og samle drikkevand fra Yangtze-floden, som har betydelige problemer med forurening. Landsbyen er "omgivet af kraftværker, papirfabrikker og kemiske anlæg". Landsbyens beboere lever på deres både.

Se også 

 [./Https://en.wikipedia.org/wiki/List%20of%20fishing%20villages Liste over fiskeri landsbyer i Kina]
 [./Https://en.wikipedia.org/wiki/List%20of%20villages%20in%20China Liste over landsbyer i Kina]

Referencer 
 

 (22 February 2013). "China acknowledges 'cancer villages'". BBC. Retrieved November 4, 2021.
 (August 16, 2012). "ADB urges China to impose "green" tax vs air, water pollution". Xinhua. Retrieved November 4, 2021.
 Taylor, Alan (March 22, 2013). "China's Toxic Water". The Atlantic. Retrieved November 4, 2021.
Byer i Kina
NBA Most Improved Player

NBA Most Improved Player er en årlig pris givet i NBA-ligaen til den spiller som anses for at have udviklet sig mest i forhold til den forværende sæson. Prisen forkortes til MIP.

Prisen er blevet udelt siden 1985-86 sæsonen. Vinderen vælges ved et panel bestående af personer fra sportsmedierne i USA og Canada stemmer.

Dog der ikke er en regel om, at prisen kun kan vindes en gang per spiller, så har der har aldrig været en spiller som har vundet prisen to gange. Den nuværende vinder er Lauri Markkanen, som vandt prisen for 2022-23 sæsonen.

Vindere

Referencer

Eksterne henvisninger 

NBA
Oustrup (Egtved Sogn)

Oustrup er en lokalitet bestående af 3 gårde, beliggende 2 km nord for Egtved. Tæt på Oustrup findes både Egtvedpigens grav, og Tørskind grusgrav hvor der er fri adgang til Robert Jacobsens skulpturer.

Oustrup er i registrering af fæstere nævnt som landsby allerede i 1587.

Referencer

Eksterne henvisninger 
 Landsbyhistorier  artikel om Oustrup fra 1919.

Lokaliteter i Vejle Kommune
Zhan Beleniuk

Zhan Beleniuk (født 24. januar 1991) er en ukrainsk bryder, der konkurrerer i græsk-romersk stil.

Han repræsenterede Ukraine under sommer-OL 2016 i Rio de Janeiro, hvor han tog sølv i 85 kg. 

Under sommer-OL 2020 i Tokyo, som blev afholdt i 2021, tog han guld.

Referencer

Eksterne henvisninger 
 

Brydere fra Ukraine
Deltagere for Ukraine ved sommer-OL 2020 
Olympiske mestre fra Ukraine
Olympiske sølvmedaljevindere fra Ukraine
Medaljevindere ved sommer-OL 2016
Medaljevindere ved sommer-OL 2020
NBA Rookie of the Year

NBA Rookie of the Year er en årlig pris givet i NBA-ligaen til den bedste rookie, altså førsteårsspiller. Prisen forkortes til ROY.

Prisen er blevet udelt siden 1952-53 sæsonen. Vinderen vælges ved et panel bestående af personer fra sportsmedierne i USA og Canada stemmer.

Prisen kan kun vindes i en spillers første år, og kan derfor ikke vindes flere gange. Den nuværende vinder er Paolo Banchero, som vandt prisen for 2021-22 sæsonen.

Vindere

Referencer

Eksterne henvisninger 

NBA
Parviz Nasibov

Parviz Nasibov (født 18. august 1998) er en ukrainsk bryder, der konkurrerer i græsk-romersk stil.

Han repræsenterede Ukraine under sommer-OL 2020 i Tokyo, hvor han tog sølv i 67 kg.

Referencer

Eksterne henvisninger 
 

Brydere fra Ukraine
Deltagere for Ukraine ved sommer-OL 2020 
Olympiske sølvmedaljevindere fra Ukraine
Medaljevindere ved sommer-OL 2020
Jenny Blicher-Clausen

Jenny Frederikke Blicher-Clausen, pseudonym John Bentsen (født 29. juli 1865 i Durup ved Skive, død 14. februar 1907 på Frederiksberg) var en dansk forfatter der først og fremmest huskes for sin digtning, især for sin første udgivelse Digte (1885) og for Violin (1900). Hun skrev også skuespil, blandt andet Christian den Anden (1889) som blev opført på Dagmarteatret i København. Hun vandt popularitet i Danmark, Tyskland, Sverige og Finland. Komponisten Rued Langgaard blev inspireret til at sætte nogle af hendes digte i musik.

Biografi 
Jenny Frederikke Blicher blev født 29. juli 1865 i Durup på Salling (i det nuværende Skive Kommune). Hun var datter af sognepræst Jens Mathias Blicher (1822-1893) og hans hustru Frederikke Severine født Balle (1833-1910). I marts 1892 giftede hun sig med præsten Henrik Nikolaj Clausen (1858-1901). De fik et barn sammen, Inga (1897).

Da hun var 13 år, indleverede hun et manuskript til Det Kongelige Teater. Hendes skuespil blev afvist, men hun indsendte hun et nyt værk fem år senere som, skønt det blev afvist, blev ledsaget af en positiv respons som tilskyndede hende til at digte. Som et resultat fik hun tillid til at færdiggøre sin første udgivelse, Digte som udkom i 1885 under pseudonymet John Brentsen. Under det samme pseudonym fortsatte hun med at udgive Ebba Brahe og andre Digte i 1888. Derefter brugte hun sit eget navn, forkortet J. Blicher, til at udgive teaterstykket Christian den Anden i 1889 der blev opført på Dagmarteatret, og en ny digtsamling Fra Markvejen i 1890. Et af hendes store poetiske værker var Violin (1900) med fortsættelsen Den sidste Hauge (1903).

Jenny Frederikke Blicher skrev også meget til tidsskrifter og magasiner. Romaner Inga Heine fra 1898 var en stor publikumsucces. Dets 11. oplag kom i 1922, elleve år efter hendes død.

Jenny Blicher-Clausen døde på Frederiksberg 14. februar 1907. Hun er begravet på Søllerød Kirkegård.

Referencer 

Digtere fra Danmark
Dramatikere fra Danmark
Romanforfattere fra Danmark
Forfattere fra Danmark i det 19. århundrede
Skydedør

En skydedør er en type dør, der åbnet horisontalt ved at glide til siden, normalt parallelt med væggen. Skydedøre kan være monteret enten på et spor ved gulvet eller ved at hænge på et spor over døråbningen. Nogle typer skydedøre kører ind i et hulrum i væggen i stedet for at kør på ydersiden af væggen. Disse kaldes lommedøre. 

Skydedøre kan være fremstillet af de samme materialer som almindelige døre inkl. træ, stål og glas. De bruges ofte i brusebade, som glasdøre i butikker, i garderober og skabe samt i varevogne.

Galleri

Referencer

Eksterne henvisninger 

Døre
Ljudmyla Luzan

Ljudmyla Volodymyrivna Luzan ( ; født 27. marts 1997 i  Ivano-Frankivsk) er en ukrainsk kanoroer, der konkurrerer i sprint.

Hun repræsenterede Ukraine under sommer-OL 2020 i Tokyo, hvor hun vandt sølv på C-2 500 meter og bronze på C-1 200 meter.

Referencer

Eksterne henvisninger 
 

Deltagere for Ukraine ved sommer-OL 2020 
Olympiske sølvmedaljevindere fra Ukraine
Olympiske bronzemedaljevindere fra Ukraine
Medaljevindere ved sommer-OL 2020
Lommedør

En lommedør er en skydedør, der bliver skjult i en åbning i væggen, når den bliver åbnet helt. Lommedøre bruge af æstetiske årsager som arkitektonisk effekt eller hvis der ikke er plads til en normalt hængslet dør. De kan være monteret på skinner i gulvet eller hænge fra loftet. Der findes både enkelte og dobbelte lommedøre.

Lommedøre bruges normalt i bygninger, men i sjældne tilfælde ses de også brugt i biler eller i andre sammenhænge.

Referencer

Eksterne henvisninger 

Døre
Foldedør

En foldedør er en type dør, der åbner ved at blive foldet sammen i sektioner eller såkaldte paneler. På engelsk kaldes de ogs nogle gange for "concertina"-døre, efter musikinstrumentet af same navn.

Foldedøre kan bruge indenfor mellem rum eller til at opdele rum i flere mindre, og de kan bruges som yderdøre. De fleste foldedøre har glas med en ramme af træ, aluminium eller lignende materiale.

Modsat almindelige døre, der normalt er mellem 70-90 cm bredde, så kan en foldedør være flere meter bred, hvorved de kan give lang større adgangsvej.

Foldedøre kendes helt tilbage til til Romerriget, hvor udgravninger i Pompeii har vist eksempler på foldedøre.

Referencer

Eksterne henvisninger 

Døre
Vibeke Ammundsen

Ingrid Vibeke Ammundsen (født Simonsen, 22. december 1913 i Kerteminde, død 12. februar 1988 i København) var en dansk bibliotekar. Vibeke Ammundsen blev overbibliotar ved og chef for Danmarks Tekniske Bibliotek i 1957 og og under hendes ledelse blev biblioteket moderniseret og biblioteket blev et pionerbibliotek med indførsel fra edb til søgning og andet brug i 1960'erne, og åben adgang og mekaniseret bogtransport fra 1971.

Ammundsen var aktiv i modstandsbevægelsen i Danmark under 2. verdenskrig hvor hun var tilknyttet Frit Danmark. Hun var kurer, logivært, deltog i organisations- og bladarbejde og var kontakt mellem Frode Jakobsen og Mogens Fog.

Organisationsarbejde 
Ammundsen var initiativtager til oprettelsen af DANDOK, Statens udvalg for videnskabelig og teknisk information og dokumentation, i 1970 og var dets formand 1977-1980. Hun var landsformand for Dansk Teknisk Litteraturselskab fra 1959 til 1881. I 1965 blev hun medlem af Akademiet for de Tekniske Videnskaber, hun var medlem af FID, den internationale dokumentationsorganisation fra 1957 til 1988 og i organisations hovedbestyrelse fra 1973 til 1980. Hun var medlem OECD's Committee on information and documentation, formand for Dansk Standardiseringsråds udvalg for biblioteks-, bog- og tidsskriftsvæsen fra 1959 til 1972 og i UNESCO's nationale bibliografiske komité 1956.

Hæder 
Ammundsen blev ridder af Dannebrog i 1967, og ridder af 1. grad af Dannebrog i 1977. Hun fik Danmarks Biblioteksforening hæderspris i 1971 og blev æresmedlem af Dansk Teknisk Litteraturselskab i 1981.

Referencer 

Bibliotekarer fra Danmark
Riddere af Dannebrog
Riddere af 1. grad af Dannebrog
Medlemmer af Frit Danmark
Personer i Kraks Blå Bog (afdøde)
Hempcrete

Hempcrete er et biokompositmateriale, der består af en blanding af hempstykker, kalk, sand eller pozzolan, der bliver brugt som byggemateriale og isolering. Det bliver markedsført under en række forskellige navne som Hempcrete, Canobiote, Canosmose, Isochanvre og IsoHemp. 

Hempcrete er nemmere at arbejde med en traditionelle kalkblandninger, og det fungerer både som isolering og til at regulære fugtighed. Det har ikke samme sprødhed som beton, og har derfor ikke brug for ekspansionssamlinger. Resultatet er et letvægtmaterial med isolerende egenskaber, der kan bruges i de fleste klimaer.

Referencer

Eksterne henvisninger 

Beton
Kompositmaterialer
Foloi egeskov

Folóï egeskoven () er en egeskov i det sydvestlige Grækenland. Den er beliggende i Foloi, Elis, på den vestlige del af Peloponnes-halvøen. Folóï egeskoven er beliggende i en højde af 688 moh. på plateauet af Folóï-bjerget. Det er et unikt økosystem på Balkan-halvøen og består af et territorium på 40 km2 som er næsten helt dækket af løvfældende egetræer, der danner en tæt skovområde.

Mytologi 
Pholóē egeskoven var kendt af de antikke grækere, på grund af dens nærhed til mange af deres bosættelser i Elisregionen. Skovens mystiske skønhed inspirerede dem til at tro, at det var et levested for kentaurer og dryader. De gav skoven navnet Pholóē (, moderne græsk udtale: Folóï) og kentaurernes høvding navnet Phólos (). Dryaderne () var skovens "egeånder".

Flora 
Ungarsk eg, Quercus frainetto (bredbladet eg) er den primære ege-art i skoven, og den dækker den største del af dens territorium. Træerne er 15-20 m høje og kan blive op til 200 år. duneg (Quercus pubescens) og den stedsegrønne steneg Quercus ilex) er også til stede, selvom deres bestande er væsentligt mindre. Udover egetræer er bregner og affodiler meget almindelige mellem træernes stammer.

Fauna 
Agern giver en rigelig fødekilde til dyr som harer, egern, pindsvin, som der er betydelige bestande af. Skovens økosystem er en fødekæde, som også indeholder grævlinger, skovmår, ræv, ørne, skildpadder, væsler, ugler, lærker, sjakaler, skade, hugorme, rottesnoge og andre.

Beskyttelsesstatus 
Folóï-egeskoven er blevet udpeget som habitatområde i Natura 2000- netværket i EU.

Galleri

Referencer 
 

Eg
Vestgrækenland
Skove i Grækenland
Bálint Kopasz

Bálint Kopasz (født 20. juni 1997) er en ungarsk kajakroer, der konkurrerer i kajak.

Han repræsenterede Ungarn under sommer-OL 2016 i Rio de Janeiro, hvor han nåede B-finalen på K-1 1000 meter.

Under sommer-OL 2020 i Tokyo, som blev afholdt i 2021, vandt han guld i K-1 1000 meter.

Referencer

Eksterne henvisninger 
 

Kanoroere fra Ungarn
Olympiske mestre fra Ungarn
Medaljevindere ved sommer-OL 2020
Deltagere for Ungarn ved sommer-OL 2020
NBA Sixth Man of the Year

NBA Sixth Man of the Year er en årlig pris givet i NBA-ligaen til den bedste bænkspiller i den foregående sæson.

Prisen er blevet udelt siden 1982-83 sæsonen. Vinderen vælges ved et panel bestående af personer fra sportsmedierne i USA og Canada stemmer.

Rekordvinderene af prisen er Jamal Crawford og Lou Williams, som begge har vundet prisen 3 gange. Den nuværende vinder er Malcolm Brogdon, som vandt prisen for 2022-23 sæsonen.

Vindere

Referencer

Eksterne henvisninger 

NBA
Brännögård

Brännögård er en småort i Hylte kommun i Hallands län i Sverige, beliggende fem kilometer nord for Torup.

Historie 
Allerede i 1700-tallet lå der en mølle ved Kilans vandfald. I midten af 1800-tallet blev mølle og savværk ombygget og en spånhøvl installeret. I 1901 grundlagdes Brännö Väveri AB og et bomuldsvæveri afløste det gamle savværk og møllen. Fabrikken havde 248 væve og op til 150 ansatte. Der blev bygget boliger og de såkaldte kaserner er fra denne tid. Lønsomheden faldt, og i 1935 blev væveriet nedlagt. I slutningen af 1930'erne blev lokalerne overtaget af AB Isacsons Wellemballage i Göteborg. Denne industri er siden da blevet i byen.

Syd for Brännögård ligger Brännö säteri med cirka 300-årige rødder.

Erhvervsliv 
Bølgepapindustrien ejes i dag af det internationale selskab Smurfit Kappa Group, som producerer emballage af bølgepap.

Referencer

Eksterne henvisninger 
 

Byer i Hylte kommun
Jules Koundé

Jules Olivier Koundé (født d. 12. november 1998) er en fransk professionel fodboldspiller, som spiller for La Liga-holdet FC Barcelona og det franske landshold.

Klubkarriere

Bordeaux 
Koundé begyndte sin karriere i hjemlandet med Bordeaux, hvor han fik sin professionelle debut den 7. januar 2018.

Sevilla 
Koundé skiftede i juli 2019 til spanske Sevilla. Prisen på 25 millioner euro gjorde ham til den dyreste spillerindkøb i klubbens historie.

FC Barcelona 
Koundé skiftede den 28. juli 2022 til FC Barcelona.

Landsholdskarriere

Ungdomslandshold 
Koundé har repræsenteret Frankrig på U/20 og U/21-niveau.

Seniorlandshold 
Koundé blev valgt som del af Frankrigs trup til EM 2020, før han overhovedet havde fået sin debut for landsholdet. Han fik sin debut den 2. juni 2021 i en venskabskamp imod Wales.

Kilder

Eksterne henvisninger 

Personer fra Paris
Forsvarsspillere (fodbold)
Fodboldspillere fra Frankrig
Fodboldlandsholdsspillere fra Frankrig
Fodboldspillere fra Girondins Bordeaux
Fodboldspillere fra Sevilla FC
Fodboldspillere fra FC Barcelona
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Tamara Csipes

Tamara Csipes (født 24. august 1989) er en ungarsk kajakroer, der konkurrerer i kajaksejlads.

Hun repræsenterede Ungarn under sommer-OL 2016 i Rio de Janeiro, hvor hun tog guld på K-4 500 meter.

Under sommer-OL 2020 i Tokyo, som blev afholdt i 2021, vandt hun sølv på K-1 500 meter og guld på K-4 1000 meter.

Referencer

Eksterne henvisninger 
 

Kanoroere fra Ungarn
Personer fra Budapest 
Deltagere for Ungarn ved sommer-OL 2020 
Olympiske mestre fra Ungarn
Olympiske sølvmedaljevindere fra Ungarn
Medaljevindere ved sommer-OL 2016
Medaljevindere ved sommer-OL 2020
Nitratdirektivet

Nitratdirektivet er et EU-direktiv fra 1991 hvis hensigt er at beskytte vandkvaliteten i Europa og nedbringe forurening af grundvand og overfladevand fra nitrater fra landbruget. Nitratdirektivet er er en del af en række EU-politikker inden for
områderne vand, luft, klimaforandringer og landbrug, og en integreret del af vandrammedirektivet fra 2000, og er også forbundet med grundvandsdirektivet fra 2006.

Direktivets indhold 
Direktivet pålægger landene at kortlægge sårbare zoner og alle kendte jordområder som bidrager til forureningen, og hvorfra der er afstrømning til vand. Danmark har besluttet
at anvende en undtagelse i direktivets artikel 3, stk. 5, der fritager medlemsstaterne fra at kortlægge specifikke zoner, hvis medlemsstaten udarbejder og anvender handlingsprogrammer. Landene skal udarbejde en kodeks for godt landmandskab (bilag II i direktivet) og handlingsprogrammer for gennemførelse af målsætningerne og overvågningsprogrammer der vurderer effektiviteten af handlingsprogrammerne.

Kilder og henvisninger 

 Rådets direktiv 91/676/EØF af 12. december 1991 om beskyttelse af vand mod forurening forårsaget af nitrater, der stammer fra landbruget

EU-direktiver
Miljøpolitik
Landbrug